Diari Oficial de la Generalitat Valenciana


Sumari del DOGV 8860, del 20-07-2020 (2020/5599)

RESOLUCIÓ de 26 de juny de 2020, de la Presidència de la Generalitat, per la qual es publiquen les bases i la convocatòria del procediment de provisió de lliure designació del lloc de titular de l'òrgan de suport a la Junta de govern local de l'Ajuntament de Gandia.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/5599


Data del document
:   26-06-2020

Organisme emissor
:   Presidència de la Generalitat

Tipus de document
:   Resolució

Descriptors 

:   * concurs administratiu

RESOLUCIÓ de 26 de juny de 2020, de la Presidència de la Generalitat, per la qual es publiquen les bases i la convocatòria del procediment de provisió de lliure designació del lloc de titular de l'òrgan de suport a la Junta de govern local de l'Ajuntament de Gandia. [2020/5599]  
Per Resolució de 30 d'agost de 2012, de la conselleria de Presidència, publicada en el Diari Oficial de la Generalitat Valenciana núm. 6880, d'11 d'octubre de 2012, es van adaptar, a la Llei 57/2003, de 16 de desembre, de mesures per a la modernització del govern local, els llocs de l'Ajuntament de Gandia reservats a personal funcionari amb habilitació de caràcter nacional i, més concretament, es va crear i va classificar en classe primera el lloc de titular de l'òrgan de suport a la junta de govern local, per a la seua provisió pel sistema de lliure designació entre personal funcionari amb habilitació de caràcter nacional, de la subescala de secretaria, categoria superior.  
Mitjançant el decret núm. 2020-2791, de la regidoria de Govern de l'Àrea de govern interior i coordinació administrativa, de l'Ajuntament de Gandia, adoptat per delegació, de 14 d'abril de 2020, es van aprovar les bases i la convocatòria del procediment per a la provisió en propietat, pel procediment de lliure designació, del lloc de treball de titular de l'òrgan de suport a la junta de govern local (lloc 02bis.1/001 de la vigent relació de llocs de treball), reservat a personal funcionari amb habilitació de caràcter nacional, i vacant en la plantilla de l'Ajuntament de Gandia. Aquest decret va ser remés a la direcció general competent en matèria d'administració local perquè s'hi ordenara la publicació en el Diari Oficial de la Generalitat Valenciana i es remetera posteriorment al ministeri competent, en el termini màxim de deu dies, per a la publicació en el Boletín Oficial del Estado, amb referència precisa del número i data del diari en el qual s'haja publicat.  
  
Consten en l'expedient las bases aprovades adés citades, així com la convocatòria.  
Vistos els antecedents indicats, i en virtut del que es disposa en l'article 46 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com l'article 48 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, de 22.07.2019), resolc:  
  
Primer  
Donar publicitat a les bases i a la convocatòria per a la provisió, en propietat, mitjançant el sistema de lliure designació, del lloc de treball de titular de l'òrgan de suport a la junta de govern local de l'Ajuntament de Gandia (València), reservat a personal funcionari d'administració local amb habilitació de caràcter nacional, que s'hi inclouen en l'annex d'aquesta resolució.  
  
Segon  
Ordenar-ne la publicació en el Diari Oficial de la Generalitat Valenciana.   
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 26 de juny de 2020.- El president de la Generalitat, p. d. Resolució de 19.07.2019 (DOGV 22.07.2019). El secretari autonòmic de Promoció Institucional i Cohesió Territorial:Alfred Boix Pastor.  
  
  
  
ANNEX  
Bases de la convocatòria del procediment de lliure designació per a la provisió del lloc de treball de titular de l'òrgan de suport a la junta de govern local i al seu regidor secretari o regidora secretària de l'Excm. Ajuntament de Gandia.  
  
Primera. Objecte de les bases i denominació del lloc  
Les presents bases tenen per objecte regir la convocatòria per a proveir pel sistema de lliure designació el lloc de treball de titular de l'òrgan de suport a la Junta de govern local i al seu regidor secretari o regidora secretària.  
Corporació: Ajuntament de Gandia.  
  
Segona. Classe i característiques del lloc.  
2.1. El lloc a cobrir es troba descrit en la relació de llocs de treball de l'Ajuntament de Gandia (lloc núm. 02bis.1/001), subgrup A1, pertany a la subescala de secretaria, classe primera, categoria superior, i el seu sistema de provisió és mitjançant lliure designació. Concretament mitjançant acord adoptat per la Junta de govern de la ciutat de Gandia, en la sessió ordinària de 14 de maig de 2012, publicat en el Butlletí Oficial de la Província de València número 124, de 25 de maig de 2012, es va disposar l'aprovació de la seua descripció i forma de provisió, i mitjançant acord adoptat pel ple en la sessió ordinària del dia 27 de febrer de 2020, publicat en el Butlletí Oficial de la Província de València número 53, de 17 de març de 2020, la seua valoració.  
  
2.2. Està dotat amb una retribució anual de 59.535,04 ?, incloses pagues extraordinàries. Té assignat un nivell 28 de complement de destinació, un complement específic anual de 30.960,03 ?, incloses pagues extraordinàries, i té fixada dedicació especial, horari flexible segons les necessitats del servei, i implica responsabilitat i incompatibilitat, requeriments que estan inclosos en les seues condicions retributives.  
  
  
Tercera. Requisits dels aspirants  
Serà requisit indispensable per a concórrer a la convocatòria i poder exercir el lloc en cas de ser nomenat, ser funcionari o funcionària d'administració local amb habilitació de caràcter nacional, pertanyent a la subescala de secretaria, categoria superior (classe primera), i no trobar-se incurs en cap supòsit legal inhabilitant per a l'exercici del lloc.  
  
També s'ha d'estar en possessió del certificat de coneixements del valencià de nivell C1 o equivalent, expedit per la Junta Qualificadora de Coneixements de Valencià, requisit que es contempla en la vigent relació de llocs de treball de l'Ajuntament de Gandia, tot això de conformitat amb el que es preveu en l'article 48.1.f del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
  
Quarta. Convocatòria  
Les bases i la convocatòria seran aprovades per la regidoria delegada en matèria de recursos humans, qui les remetrà a l'òrgan competent de la Comunitat Autònoma per a la publicació en el Diari Oficial de la Generalitat Valenciana i remissió al ministeri competent, en el termini màxim de deu dies, amb referència precisa del número i data del diari en què hagen sigut publicades. El ministeri disposarà la publicació de l'extracte d'aquesta convocatòria en el Boletín Oficial del Estado.  
  
  
Cinquena. Sol·licituds  
5.1. Les sol·licituds es dirigiran a l'alcaldessa de l'Ajuntament de Gandia i es presentaran en el termini de quinze dies hàbils següents a la publicació de la convocatòria en el Boletín Oficial del Estado, a través del registre general o en la forma establida per l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
5.2. L'escrit de sol·licitud haurà de contindre almenys el nom i cognoms de la persona interessada, document nacional d'identitat, domicili a l'efecte de notificacions, telèfon i correu electrònic de contacte, fets, raons i petició en la qual es concrete, amb tota claredat, la sol·licitud, indicació del número de registre de personal, situació administrativa en la qual es trobe la persona sol·licitant i lloc de treball, si escau, que ocupa, i lloc, data i signatura o acreditació de l'autenticitat de la seua voluntat expressada per qualsevol mitjà.  
A la sol·licitud haurà d'acompanyar-se -a més de la documentació acreditativa del compliment dels requisits per a concórrer previstos en la base tercera- el curriculum vitae, en el qual constarà el temps de servei, els llocs de treball exercits en l'administració, els títols acadèmics que posseïsquen, altres estudis i cursos realitzats, si escau, i tots els mèrits que s'estimen posar de manifest, i aquests mèrits s'hauran d'acreditar de manera fefaent. També s'acompanyarà la documentació que, segons el parer de la persona sol·licitant, es considere pertinent amb vista a demostrar la seua idoneïtat per a ocupar el lloc convocat.  
  
Sisena. Nomenament  
6.1. Conclòs el termini de presentació de sol·licituds, la regidoria delegada en matèria de recursos humans dictarà resolució declarant aprovada la relació d'aspirants admesos o admeses i exclosos o excloses, que s'exposarà al tauler d'anuncis de la corporació, quedant obert el termini de deu dies per a esmena de possibles defectes o presentació de reclamacions. Se'n donarà coneixement en la seu electrònica de l'Ajuntament de Gandia (http://gandia.sedelectronica.es/info.0). La relació d'aspirants admesos o admeses i exclosos o excloses es considerarà automàticament elevada a definitiva, si no es presenten reclamacions o esmenes. Si hi haguera reclamacions, seran estimades o desestimades, si escau, en una nova resolució per la qual s'aprovarà la relació definitiva, que es publicarà en la forma assenyalada.  
  
Els o les aspirants, quan així ho considere oportú l'òrgan competent, podran ser cridats a la realització d'una entrevista sobre qüestions relacionades amb el seu currículum professional i mèrits al·legats. A l'efecte, l'Ajuntament de Gandia comunicarà als o les aspirants, amb tres dies d'antelació com a mínim, el lloc, data i hora de la seua realització, per a la qual l'òrgan competent podrà assistir-se dels membres del comité d'experts a què es refereix el paràgraf següent.  
  
La resolució que adjudique el lloc es motivarà en la trajectòria professional i mèrits dels o de les aspirants i anirà precedida d'informe d'un comité d'experts, que es designarà a l'efecte per resolució de la regidoria delegada de recursos humans (art. 80.3 del text refós de la Llei de l'estatut bàsic de l'empleat públic, aprovat mitjançant Reial decret legislatiu 5/2015, de 30 d'octubre). Es prendrà en consideració l'experiència acreditada en municipis de gran població, tant en llocs de secretari o secretària general del ple, titular de l'òrgan de suport a la junta de govern local o titular de l'assessoria jurídica. El referit informe, de naturalesa no vinculant, servirà, no obstant això, per a formar criteri sobre aquest tema i, si escau, per a fonamentar la decisió a prendre. El lloc haurà de ser adjudicat entre els candidats o les candidates que reunisquen els requisits exigits en la convocatòria. En tot cas, haurà de quedar acreditada, com a fonament de la resolució adoptada, l'observança del procediment degut.  
Aquesta resolució es traslladarà a l'òrgan responsable de la Comunitat Autònoma i al ministeri competent per a la publicació en el Boletín Oficial del Estado.  
6.2. El termini possessori serà el mateix que s'estableix en article 41 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional.  
  
Setena. Impugnació i normativa d'aplicació  
Contra la resolució aprovant les bases i la convocatòria que esgota la via administrativa, es podrà interposar directament en el termini de dos mesos comptat des de l'endemà de la publicació de l'anunci en el Boletín Oficial del Estado, recurs contenciós administratiu davant el jutjat contenciós administratiu de la província de València, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament, i amb caràcter previ, es podrà interposar en el termini d'un mes comptat des de l'endemà d'aquesta publicació, recurs de reposició davant l'òrgan que aprova les bases i la convocatòria, segons el que es disposa en els articles 123 i altres concordants de la Llei 39/2015, d'1 d'octubre, del procediment administratiu comú de les administracions públiques; tot això, sense perjudici que les persones interessades puguen exercitar qualsevol altra acció que hi estimen oportuna.  
Per a allò que no prevegen expressament aquestes bases s'estarà, en el que resulte d'aplicació, al que es disposa en la Llei 7/1985, de 2 d'abril, de bases de règim local; en el text refós de la Llei de l'estatut bàsic de l'empleat públic, aprovat mitjançant Reial decret legislatiu 5/2015, de 30 d'octubre; en el text refós de les disposicions legals vigents en matèria de règim local, aprovat mitjançant Reial decret legislatiu 781/1986, de 18 d'abril; i en les altres disposicions legals i reglamentàries de desplegament, especialment en el Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, i en el Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.